Haga sudy Kosowonyň ozalky liderini aklady
Tussaglykdan boşadylan Ramuş Haradinaı Kosowonyň paıtagty Priştinada žurnalistlere interwıu berıär. Priştina, 30-noıabr, 2012.
Penşenbe güni BMG-niň Hagadaky harby tribunaly Kosowonyň ozalky premıer-ministri Ramuş Haradinaıa uruş jenaıatçylyklarynda bildirilıän aıyplamalary ıatyryp, ony aklady.
Onuň bilen bilelikde aıyplanylıan Idriz Balaı bilen Lahi Brahimaı hem sud tarapyndan aklanyldy.
Bu şahsyıetleriň üçüsem mundan öň 1998-1999-njy ıyllarda kosowoly albanlaryň Serbiıadan garaşsyz bolmak ugrunda alyp baran söweşlerinde serb raıatlaryny öldürmekde we gynamakda aıyplanypdylar. İöne olaryň üçüsem özlerine bildirilen bu aıyplamalary inkär edip gelipdiler.
Haga sudunyň bu üç şahsyıeti aklamak baradaky karary bu suduň ozalky İugoslawiıadaky wakalar bilen baglanyşykly ilkinji gezek öz sud prosesini gaıtadan geçirmegi netijesinde peıda boldy.
2008-nji ıylda geçirilen ozalky sud prosesinde Haganyň sudy Kosowonyň ozalky premıer-ministri Ramuş Haradinaıy we Idriz Balaıy aklamak barada höküm çykaran-da bolsa, birneme soňra suduň şikaıatlar geňeşi şaıatlara basyş görkezilendigine salgylanyp, suduň bu kararyny ıatyrypdy. Netijede, sud diňlenişigini gaıtadan geçirmeklik karar edilipdi.
Ramuş Haradinaı kosowoly albanlaryň Azat ediş armiıasynyň tanymal liderlerinden biri bolupdy. Idriz Balaı bilen Lahi Brahimaı bolsa şol Azat ediş armiıasynyň düzüminde goşun ıolbaşçylary bolupdy.
Penşenbe güni Haga sudunyň sudıasy Bakone Molotonyň bu üç şahsyıetiň günäkärdigini görkezıän subutnamanyň ıokdugyny aıdyp, olary aklamak barada çykaran hökümini Kosowonyň paıtagty Priştinada olaryň tarapdarlary uly şatlyk-şowhun bilen garşy aldylar.
Kosowonyň premıer-ministri Haşim Taçi bu soňky waka bilen baglanyşykly eden beıanatynda suduň çykaran bu höküminiň “Kosowonyň Azat ediş armiıasynyň diňe azatlyk üçin göreş alyp barandygyny subut edıän iň bir güıçli subutnamadygyny” nygtapdyr. Serb resmileri nägile
Ramuş Haradinaı Kosowodaky etniki albanlardan BMG-niň harby tribunaly tarapyndan jenaıat jogapkärçiligine çekilen iň ıokary derejeli resmi hasaplanylıar. Ol Kosowonyň premıer-ministri hökmünde bary-ıogy üç aı işläninden soň, 2005-nji ıylda Haga tribunalynyň özüne bildiren jenaıat aıyplamasynyň yzıany wezipesinden çekilipdi.
Penşenbe güni Haga sudunyň Ramuş Haradinaıy we onuň egindeşlerini aklamak barada çykaran hökümine Serbiıanyň resmileri ıiti reaksiıa bildirdiler.
Serbiıanyň prezidenti Tomislaw Nikoliç bu barada eden beıanatynda bu wakany BMG-niň harby tribunalynyň “diňe Serbiıanyň halkyny sud etmek üçin döredilendigini görkezıän nobatdaky bir subutnama” diıip häsiıetlendiripdir.
Bu wakadan birneme öň Serbiıanyň premıer-ministri Iwiça Daçiç hem kosowoly resmileriň sud tarapyndan aklanan halatynda munuň İewropa Bileleşiginiň ara durmagynda Serbiıa bilen Kosowonyň arasynda alnyp barylıan gepleşikleri çylşyrymlaşdyrjakdygyny aıdyp, duıduryş beripdi.